René Antoine Ferchault de Réaumur

René-Antoine Ferchault de Réaumur je bio francuski naučnik, koji je dao veliki doprinos mnogim naukama, a posebno entomologiji (nauci o insektima). Bio je jedan od najučenijih ljudi svog vremena, te se smatra polimatom.

 Biografija 
Réaumur je rođen u poznatoj porodici La Rochelle. Školovao se u Parizu, izučavao je filozofiju na jezuitskom koledžu u Poitiers, te je 1699 otišao u Bourges radi studiranja građanskog prava i matematike. 1703 se vraća u Pariz, gdje nastavlja studij matematike i fizike, a u 24. godini života biva nominiran za člana Akademije nauka.Egerton, F. N.: A History of the Ecological Sciences, pogl. 21: Réaumur and His History of Insects, Bulletin of the Ecological Society of America, 2006, 87(3),str.212–224 Od tada, narednih gotovo pola vijeka nije prošla nijedna godina a da nisu izdani Memoari Akademije bez njegovog objavljenog članka. Njegov doprinos nauci je veoma teško precizirati. Izdavajaju se, između ostalih, njegova otkrića u vezi proizvodnje željeza i čelika, otkrića u meteorologiji (izmislio je termometarsku skalu koja i danas nosi njegovo ime), a mnogo je istraživao u oblastima botanike, zoologije (smatra se osnivačem etologijeWheeler, W. M.: Introduction, annotations and bibliography u R.-A.F.de Réaumur 1926, Knopf, New York, SAD), geologije i drugih nauka. Također je značajan po svom doprinosu u medicini. Otkrio je funkcije želučanih sokova. No, poznat je i po teoriji kako hranu probavlja trbušni zid koji je zapravo nešto poput pećnice u kojoj se namirnice usitnjavaju i razgrađuju.

 Reference 

Kategorija:Francuski naučnici
Kategorija:Članovi Francuske akademije nauka
Kategorija:Biografije, La Rochelle
Kategorija:Rođeni 1683.
Kategorija:Umrli 1757.
Kategorija:Francuski polimati